section_heading: DVB-T u Hrvatskoj
paragraph_text: Vlada Republike Hrvatske je 31. srpnja 2008. donijela nacionalni projekt prelaska na digitalno emitiranje programa, takozvanu "Switchover" strategiju Digitalna Hrvatska u sklopu koje su svi televizijski odašiljači prestali s emitiranjem u analognoj tehnologiji do 31.12.2010. godine. Cjelokupan proces je proveden vrlo uspješno i smatra se jednim od najkvalitetnije provedenih.